Centar za kulturu Vlada Divljan

Koncert „SETI SE NAŠE LJUBAVI“
2025-12-30 20:00 - 22:00 UTC
Legendarna Nada Knežević dobija svoje veče , slavimo njenu muziku i veliku karijeru.
30. decembra u 20:00,
Centru za kulturu Vlada Divljan
Karte u prodaji u Centru za kulturu „Vlada Divljan“ — balkon po ceni od 1.300 dinara, svakog dana od 10 do 18 časova, dok karte za parter možete kupiti putem ticket.rs.
Na sceni – Beti Đorđević, Ekstra Nena, Tanja Jovićević, Filip Žmaher, Jelena Pajić, Dubravka Miletić i orkestar Zvučna ekspedicija.
Dođite da zajedno sačuvamo uspomenu.

Film „Mali Рrinc“ je animirana adaptacija istoimene knjige
2026-01-31 17:00 - 19:00
24.januar
17:00
Cena karte 400 rsd.
U užurbanom modernom vremenu Devojčica odrasta uz strogu, ambicioznu i požrtvovanu majku koja je priprema za realan život u svetu odraslih. Ona upoznaje Avijatičara, suseda, starijeg ekscentričnog, ali ljubaznog čoveka i među njima se rađa toplo i iskreno prijateljstvo. On je uvodi u neobičan svet gde je sve moguće, svet u koji ga je davno uveo Mali Princ, dečak sa druge planete koga je sreo kada se njegov avion srušio u Sahari. Tako počinje magično i emotivno putovanje Devojčice kroz njenu sopstvenu imaginaciju i kroz univerzum Malog Princa. Ona ponovo pronalazi svoje detinjstvo i shvata da su veze među ljudima ono što je najvrednije u životu, a da se najbitnije stvari prepoznaju srcem.

„Manu Munja“
2026-02-07 17:00 - 20:00
„Manu Munja“ je sinhronizovana animirana avantura o malom, ali hrabrom ptiću koji sanja da postane brz kao munja. Na putu ka ostvarenju svog sna, Manu otkriva koliko su prijateljstvo, hrabrost i vera u sebe važni – čak i onda kada svi sumnjaju. Film je pun humora, emocija i uzbudljivih scena, idealan za decu i celu porodicu.
⏱️ Trajanje: 88 minuta
📅 07.02. u 17:00
🎟️ Karta: 400 RSD
🕓 Prodaja karata počinje sat vremena pre početka projekcije

Film „Tajni agent“
2026-02-08 19:00 - 22:00
08.02.u 19:00
Cena karte 400 rsd.
Prodaja karata počinje sat vremena pre početka projekcije.
Trajanje 158 min.
Brazil, 1977. godine. Tehnološki stručnjak Marselo, nalazi se u bekstvu, u svojim ranim četrdesetim. Tokom karnevalske nedelje nada se da će se ponovo sresti sa sinom, ali shvata da je grad daleko od toga da bude nenasilno utočište koje traži.
Žanr: Krimi, drama
Režija: Kleber Mendonça Filho
Scenario: Kleber Mendonça Filho
Uloge: agner Moura, Gabriel Leone, Maria Fernanda Candido, Alice Carvalho

Izložba „Zaljubljeni parovi“
2026-02-09 08:00 - 2026-03-09 17:00
Izložba „Zaljubljeni parovi“ donosi reprezentativan izbor originalnih grafičkih i litografskih dela nekih od najznačajnijih umetnika 19. i 20. veka – od Rodena, Šilea i Tuluz-Lotreka, preko Matisa, Pikasa, Miroa i Šagala, do Dalija, Koktoa i Zatkina. Izložba „Zaljubljeni parovi“ ne nudi jedinstven odgovor na pitanje šta je ljubav, već otvara prostor za razmišljanje o tome kako se kroz vreme menjaju odnosi, moral, običaji i načini povezivanja, i kako umetnost, kao osetljiv svedok epohe, te promene beleži i tumači.
📅 09.02 – 09.03.
🕙 Svaki dan od 10:00 do 20:00
🎟 Ulaz slobodan 📍
Centar za kulturu „Vlada Divljan“
🖼 Galerija „Potkovica“

Izložba francuskih plakata
2026-02-10 08:00 - 2026-02-28 17:00
Veliki svetski cineasti su vizionari koji su kroz istoriju oblikovali filmsku umetnost i ostavili neizbrisiv trag u kulturi 20. i 21. veka.
Njihova imena redovno se nalaze na listama najboljih reditelja po ocenama kritičara i publike (IMDb, Forbes), a njihovi filmovi definisali su čitave žanrove – od komedije i drame do noara i epskih spektakala.
Pozivamo vas da kroz izložbu doživite duh vremena i stvaralaštvo autora koji su promenili istoriju sedme umetnosti.
📍 Galerija „Potkovica“
🕙 Svakog dana od 10 do 20 časova
🎟 Ulaz slobodan

Studio glume – Teatar 011 održaće predstavu „1:11“
2026-02-10 20:00 - 23:00
NAZIV PREDSTAVE: „1:11““
Istina nije uvek glasna. Pravda nije uvek pravedna.
U društvu u kojem je poverenje u pravosuđe ozbiljno narušeno, u kojem se presude često donose pre saslušanja, a brzina i forma zamenjuju pravdu i suštinu — nameće se pitanje: gde nestaje odgovornost?
Kada institucije zakazuju, savest postaje poslednje utočište istine. Dvanaest porotnika, zatvorenih u jednoj prostoriji, suočeno je sa zadatkom koji prevazilazi jedno ubistvo.To je ogledalo nas samih — naših sumnji, strahova, uverenja, ćutanja. Jedanaest glasova sigurnih u krivicu. I jedan koji ne pristaje na jednostavne odgovore.
„1:11“ nije drama samo o suđenju. To je priča o sistemu u kojem pojedinac postaje broj, a pravda – apstraktan pojam. Postavlja se pitanje: da li istina ima šansu tamo gde je sudnica formalnost, a presuda kolektivna olakšica? I koliko je naša potreba za sigurnošću spremna da žrtvuje temeljne vrednosti na kojima bi društvo trebalo da počiva?
Ova predstava poziva na preispitivanje. Ne samo pravosuđa, već i lične odgovornosti.Jer ako pravda prestane da bude zajednička vrednost — postaje privilegija. A onda je pitanje vremena kada će svako od nas doći na red.

Klasična baletska Gala
2026-02-14 19:00
februar od 19:00

I
22.februar od 19:00
Pridajakarata na tickets.rs
Klasična baletska Gala
Klasična baletska Gala je epski događaj koji okuplja najbolje plesače i zvezde svetske scene na jednom mestu kako bi prikazao remek-dela baletske umetnosti. Tokom večeri gledaoci će uživati u izvrsnim Pas de deuk, sjajnim varijacijama i odlomcima iz poznatih baleta kao što su:
Labudovo jezero
Uspavana lepotica
Don Kihot
Krcko Oraščić
Svaki nastup nije samo virtuozno izvođenje, već je i prava emocionalna priča ispričana pokretima, muzikom i scenskim dizajnom.
Gala obećava gledaocima nezaboravno putovanje u svet milosti, harmonije i lepote, pokazujući najviši nivo umetnosti, tehnike i glume. Veče će biti prava proslava za ljubitelje umetnosti i one koji tek počinju da se upoznaju sa svetom baleta. To je jedinstvena prilika da iskusite raznolikost i bogatstvo klasične koreografije u jednoj sjajnoj i uzbudljivoj predstavi.
ORGANIZATOR FIRMA: MIKHAIL SERGEEV PR NOVI SAD.

Predstava “ Sumnjivo lice”
2026-02-20 20:00 - 22:00
20.02.2026 u 20h
Podela besplatnih karata 18. I 19.02. na biletarnici Centra od 10:00 do 18:00
Predstava je rađena po jednom od najpoznatijih dela Branislava Nušića, koje je neizostavni deo lektire za osnovne škole. Na duhovit, zanimljiv i lepršav način, uz kreativno osmišljene filmske sekvence, raskošnu scenografiju i kvalitetnu muziku, glumci će oživeti živopisne likove kojima je Nušić opisao stanje u društvu, ali i ismejao loše karakterne osobine ljudi, koje su univerzalne i prisutne u svakom vremenu
Trajanje predstave: 65 minuta.
Glumci: Marko Nikolić (J. Pantić), Danijela Tanasković (Anđa/A. Žunjić), Marija Ćeranić (Marica), Nikola Krneta (Vića), Milan Vranešević (Žika/Đoka).
Adaptacija i režija: Okret teatar.

Film „Privatni život“
2026-02-21 19:00 - 21:00
Lilian Stajner je poznata žena psihijatar koja saznaje za smrt jednog od svojih pacijenata. Uznemirena i ubeđena da je reč o ubistvu, Lilian pokreće privatnu istragu slučaja.
21.02 u 19:00
Cena karte 400rsd.
Trajanje (min): 103
Zemlja: FRA
Režiser: Rebecca Zlotowski
Uloge: Jodie Foster, Daniel Auteuil, Virginie Efira
Žanr: Drama, Triler.
Prodaja karata na biletarnici počinje sat vremena pre projekcije filma.

Predstava Generalna proba Nušića
2026-02-21 20:00 - 22:00
Podela besplatnih karata 19. I 20.02. na biletarnici Centra od 10:00 do 18:00
Predstava Generalna proba Nušića
Priča prati reditelja Milutina i njegovu bivšu ženu, glumicu Anđu, koji rade u istom pozorištu. Anđa već sedam godina nije odigrala značajnu ulogu i bori se sa finansijskim problemima, a Milutin je pored svega toga i prezadužen kockar.
Da bi zaradili novac za osnovne troškove igraju zajedno predstave za decu po vrtićima. Izlaz iz problema im nudi Bane Pacov, kontroverzni biznismen i vlasnik lanca kladionica kome je reditelj dužan. Pacov im nudi novac da naprave predstavu „Gospođa ministarka“ Branislava Nušića, ali pod jednim uslovom, koji će uneti dodatnu pometnju u njihove već komplikovane živote.
Publika prati proces stvaranja predstave od prve probe do premijere. Rad na predstavi dovodi do usijanja ionako već komplikovane odnose. Ipak, posle niza peripetija, generalna proba je neočekivano uspešna i najavljuje hit predstavu.
U predstavi Generalna proba Nušića publika ima priliku da vidi delove najpoznatijih scena iz Nušićeve komedije „Gospođa ministarka“, pa je ova predstava svojevrsni omaž čuvenom komediografu.

Predstava „AUTOBIOGRAFIJA“ od Branislava Nušića
2026-02-27 20:00 - 22:00
Podela besplatnih karata 25. i 26.02. na biletarnici Centra od 10:00 do 18:00.
Predstava „AUTOBIOGRAFIJA“ od Branislava Nušića
Ova komedija je interaktivna, komunicira sa gledaocima na duhovit i originalan način. Prikazuje odrastanje Branislava Nušića i približava deo života našeg velikog pisca.
Predstava na humorističan i zabavan način prati piščev život kroz priče prikazuju njegov život od rođenja do ženidbe, jer kako sam kaže: “Autobiografiju sam završio ženidbom nalazeći da posle ženidbe čovek i nema autobiografije“. Obrađene su priče: „Od rođenja do prvog zuba“,“Školovanje“, „Osnovna škola“, „Srpski jezik“, „Istorija“, „Geografija“, Matematika“, “Prva ljubav“ i dr. Od kojih svaka nosi svoju posebnu pouku i poruku.

Film „Sirat“
2026-02-28 19:00 - 21:00
28.02. u 19:00
Cena karte: 400rsd.
Prodaja karata počinje sat vremena pre početka projekcije.
Otac i sin dolaze na rejv žurku u izolovanom planinskom području južnog Maroka. Traže Mar, svoju ćerku i sestru, nestalu pre nekoliko meseci na jednoj od sličnih maratonskih rejv zabava. Bezuspešno pokazuju njenu fotografiju posetiocima, okruženi elektronskom muzikom i posebnom vrstom slobode kakvu nikad ranije nisu videli. Sve očajniji, odlučuju da prate grupu rejvera do poslednje žurke koji će se održati duboko u pustinji, nadajući se da će tamo pronaći Mar.
Trajanje: 113 min.
Film nas vodi na neočekivano putovanje kroz halucinantni svet neverovatnom senzualnom snagom filmskog stvaraoca, navedeno je u obrazloženju povodom dodele priznanja na Festivalu u Čikagu. Moćna apokaliptična vizija Olivera Laksea nestvarne vizuelne lepote savršeno montirano pripalo jo je šest priznanja Evropske filmske akademije, nagrada kritičara Los Anđelesa i verovatno ga očekuju Goja nagrade na predstojećoj dodeli španske akademije.
SIRAT je nominovan za Oskara u kategorijama – međunarodni film i ton.

PREMIJERA „PESMO MOJA“
2026-03-03 20:00 - 23:00
Premijera: 3. mart u 20.00 časova
Podela besplatnih karata 02.03. od 10.00 do 18.00 časova na biletarnici Centra.
Muzičko-poetski program „Pesmo moja“ kroz autorske aranžmane, violinsku i klavirsku pratnju, kazivanje poezije i predstavljanje ključnih biografskih podataka osvetljava život, stvaralaštvo, značaj i delo velikana srpske kulture i poezije — pre svega Aleksa Šantića, Desanke Maksimović, Branka Radičevića, Jovana Jovanovića Zmaja i Duška Trifunovića.
U programu učestvuju:
Milorad Damjanović, prvak drame Beogradskog dramskog pozorišta
Milica Janketić, glumica i profesorka govora na Akademiji umetnosti u Beogradu
Nataša Radovanović, sopran Opere Narodnog pozorišta u Beogradu
Nađa Pročković, muzička umetnica i studentkinja glume.

MINI-KONCERT – PREZENTACIJA NOVIH KOMPOZICIJA
2026-03-07 14:00 - 16:00
7. mart 2026. | 14–16 časova
Centar za kulturu „Vlada Divljan“
Mini-koncert je prilika za susret ljubitelja klavira i muzike uopšte. Publiku očekuje koktel dobrodošlice i premijerna prezentacija novih kompozicija autorke Selene Milošević.
Program traje dva sata i obuhvata dve kratke pauze, namenjene druženju, razgovoru i razmeni utisaka u prijatnoj atmosferi.Selena Milošević rođena je u Beogradu. Diplomirala je na studijama dizajna, tekstila i slikarstva. Od rane mladosti posvećena je muzici – uči note na sintisajzeru i usavršava sviranje na klavijaturi i klaviru. Svoje radove i aktivnosti predstavila je u: KC „Hadži Ruvim“, Galeriji „Milovan Vidak“, Domu Svetog Arhangela Gavrila u Progару i SKC Obrenovac.
Ulaz je slobodan.

Animirani film „PRINCEZA I ZMAJ“
2026-03-07 17:00 - 20:00
Ponavljamo animirani film „Princeza i zmaj“
07.03. u 17:00
Cena karte 400 rsd.
Prodaja karata počinje sat vremena pre pocetka prijekcije.

„DVA ORTAKA I JAZAVAC“– sinhronizovani animirani film
2026-03-14 17:00 - 21:30
14.03.
17:00
Cena karte: 400 rsd.
Prodaja karata počinje sat vremena pre početka projekcije.
Upoznajte dva neobična druga koji žive u tunelu pored železničke pruge i vode svoj veseli, pomalo haotičan život. Njihovu svakodnevicu iznenada remeti pojava lukavog jazavca koji želi da ih istera iz njihovog doma.
Sledi duhovita i muzikom ispunjena avantura puna neobičnih likova, smešnih situacija i pravog drugarstva.
Trajanje : 75 min.
Zabavan animirani film za celu porodicu!

Film „DVA TUŽIOCA“
2026-03-14 19:00 - 21:00
14.03.
19:00
Cena karte: 400 rsd.
Prodaja karata počinje sat vremena pre početka projekcije.
SSSR , 1937. Godina. U mraku staljinističkih čistki, jedno pismo zatvorenika slučajno preživljava uništavanje i stiže do mladog tužioca. Ono što počinje kao obična provera pretvara se u opasno putovanje ka istini.
Dok korak po korak otkriva razmere nepravde, tužilac shvata da se suočio sa sistemom u kome pravda može skupo da košta.
Snažna istorijska drama reditelja Sergeja Loznice o hrabrosti pojedinca koji se usuđuje da potraži istinu.
Trajanje : 117min.

„Posebne jedinice policije iz Beograda u protivterorističkim operacijama i zaštiti otadžbine“.
2026-03-21 10:00 - 15:00
Udruženje veterana Posebnih jedinica policije poziva vas na izložbu
„Posebne jedinice policije iz Beograda u protivterorističkim operacijama i zaštiti otadžbine“.
Izložba se organizuje povodom obeležavanja Dana NATO agresije na SRJ.
21. mart
10.30 – pomen i parastos poginulim pripadnicima 122. IB PJP Beograd
10.30 – polaganje venaca na spomenik herojima palim za Srbiju (ispred zgrade SIV 3)
12.00 – svečano otvaranje izložbe fotografija u Centru za kulturu „Vlada Divljan“
Izložba će biti otvorena za posetioce 21, 22. i 23. marta.
Tokom promocije prisutnima će se obratiti ratni komandant 122. IB PJP Dragan Živaljević, koji će porodicama poginulih pripadnika uručiti priznanje – zlatnu spomenicu.
Dobro došli.

Animirani film„Uskršnji zeka – Potraga za zlatnim jajetom“
2026-03-21 17:00 - 19:00
📅 21.03.
🕔 U 17:00 časova
🎟 Cena karte: 400 rsd
🎫 Prodaja karata počinje sat vremena pre početka projekcije
Spremite se za zabavnu i uzbudljivu avanturu! Mladi zeka kreće u potragu za misterioznim zlatnim jajetom kako bi dokazao svoju hrabrost i pronašao svoje mesto u svetu.
Film koji donosi mnogo smeha, prijateljstva i važnih poruka – idealan za celu porodicu!

Film "Ukus ljubavi"
2026-03-21 19:00
21.03.
U 19:00 časova
Cena karte: 400 rsd
Prodaja karata počinje sat vremena pre početka projekcije.
Francuska romantična drama koja spaja ljubav, strast prema kuvanju i eleganciju života u Francuskoj krajem XIX veka. Priča prati slavnog gurmana i njegovu izuzetnu kuvaricu koji više od dve decenije zajedno stvaraju vrhunska jela, a iz njihove posvećenosti hrani rađa se i nežna, duboka ljubavna priča.
U glavnim ulogama su Žilijet Binoš i Benoa Mažimel, a film je režirao Tran An Hung, dobitnik nagrade za najbolju režiju na festivalu Filmski festival u Kanu 2023.

„GORANSKA BAJKA“
2026-03-22 12:00 - 17:00
SAVET GORANSKE NACIONALNE MANJINE&ZAVOD ZA KULTURU GORANACA Organizuju promociju i poklon slikovnice „GORANSKA BAJKA“
Nedelja 22.mart.2026.g. u 12h
Multimedijalna sala
Centar za kulturu Vlada Divljan
Mitropolita Petra 8
11000 Beograd – Palilula
Ulaz i slikovnica: BESPLATNI
GORANSKA BAJKA je slikovnica za decu A4 formata u tvrdom lepom koričenju koja na 44 strana kroz priču o goranskom narodu i njihovoj tradiciji promoviše goransku kulturu, jezik i folklor. Vizuelni elementi narodne nošnje oživljeni su u slikovnici. Prikazani su hrabrost i ljubav stanovnika Gore kroz zajedništvo i odlučnost da se bore zajedno za opstanak Gore.
Molimo da vaš dolazak sa detetom potvrdite rezervacijom ovde
https://forms.gle/oPeACETQuUG63mmAA

Predstava za decu „BAJKA O PRINCU I ZVEZDANOJ PRINCEZI“
2026-03-22 12:00 - 17:00
22.03.
12:00
Podela besplatnih karata 19. i 20.03. na biletarnici Centra od 10:00 do 18:00.
Ovo je jedna moderna bajka za decu ispričana na klasičan i zanimljiv način. Ova bajka vodi decu na jedno čarobno putovanje od Zvezdanog kraljevstva do naše planete.
Našem Princu je dosadilo da bude princ a Zvezdana princeza jako želi da istraži neke druge Svetove.
Šta se dešava posle kiše meteora? Kako je prošao meteorski sudar naših glavnih likova? Šta je prava sloboda? Kako se izboriti sa prevelikom pažnjom i brigom naših roditelja, koji ne mogu da shvate da smo odrasli? I šta ako nam se želje koje poželimo ostvare?
Odgovore na ova pitanja smo probali da damo u našoj predstavi.
Tekst napisala Marija Žeravica

Brejnrotovi – zabavna i edukativna predstava o prekomernoj upotrebi interneta!
2026-03-28 12:00 - 17:00
Upoznajte Brejnrotove – junake koji žive za ekrane, sve dok ne shvate koliko je stvarni svet zapravo lep i važan. Očekuje vas puno smeha, avanture i važna poruka za sve generacije!
Kroz ovu duhovitu i poučnu predstavu upoznajemo družinu Brejnrotova koji žive svoj san snimajući sadržaj, sve dok prekomerno gledanje u ekran ne počne da ostavlja posledice. 😱
👧🧒 Predstava je namenjena deci predškolskog i školskog uzrasta
📅 28.03. u 12:00
🎟 Besplatne karte dele se 26. i 27.03. od 10 do 18h na biletarnici Centra

MAŠA I MEDVEDI (SINHRONIZOVANO)
2026-03-28 17:00 - 20:00
📅 28. mart
🕔 17:00
🎟 Cena karte: 400 rsd.
📍 Prodaja karata počinje sat vremena pre projekcije na biletarnici Centra za kulturu.
Pridružite se Maši u njenoj čarobnoj avanturi! Ova priča vodi mlade gledaoce kroz svet fantazije, gde Maša udružuje snage sa medvedima i drugim šumskim bićima kako bi spasla svog brata. Puna smeha, uzbuđenja i toplih poruka o prijateljstvu i hrabrosti, ova filmska avantura će oduševiti celu porodicu.

Film "ORLOVI REPUBLIKE"
2026-03-28 19:00 - 22:00
🗓 28.03. u 19:00
🎟 Cena karte: 400 rsd.
🎫 Karte se mogu kupiti sat vremena pre projekcije na blagajni Centra za kulturu.
Priča prati egipatskog glumca Džordža Fahmija, koji je pod velikim pritiskom primoran da prihvati glavnu ulogu u filmu sa skrivenom političkom pozadinom. Kako se sve više upliće u složene odnose i intrige, počinje i aferu sa suprugom generala koji nadgleda snimanje.
Film je imao svetsku premijeru na Filmskom festivalu u Kanu i bio je nominovan za Zlatnu palmu.

„TRAG IGRE“ – KONCERT ANSAMBLA „KOLO“
2026-03-31 20:00 - 22:00
Nacionalni ansambl „Kolo” održaće koncert pod nazivom „Trag igre“
🗓 31. marta
🕗 20:00
📌 Centru za kulturu „Vlada Divljan”.
Prodaja karata od ponedeljka, 23.03.2026.god. preko TICKET-a, cena 1000,00 din. parter i u Centru za kulturu „Vlada Divljan“- balkon, cena 900,00 din. – u terminu od 11-19 časova.
Tel .blagajne Centra: 011/2764-686
Pored redovnog repertoara, publika će posle dužeg vremena imati priliku da uživa u opusu gradskih i varoških igara, u koreografijama poput „Devojka se u Drenovcu kupa“ – „Kadril“ „Srpkinja“, „Kolo Kneza Mihaila“ i drugih dela koja, pored tradicionalnih seoskih, na sceni oživljavaju i duh i eleganciju urbanih sredina.
Program će prikazati bogatstvo i raznovrsnost narodne igre, uz autentičnu muziku, kostime i koreografije koje verno predstavljaju kulturno nasleđe.

Predstava „Ja(o) meni“
2026-04-01 20:00 - 22:00
01.04.
20:00
Besplatne karte možete preuzeti na biletarnici Centra:
30. i 31.03.
od 10:00 do 18:00
Ja(o) meni – vapaj koji svi dobro poznajemo kada se susretnemo sa administracijom! Upravo takva sudbina zadesiće i Blagoja Panajotovića, koji dolazi u regrutni centar gde ga čeka stroga, ali nepredvidiva kapetan Ljudmila Krga.
Kroz niz urnebesnih situacija i neočekivanih obrta, pratićemo pokušaj da se utvrdi – da li je Blagoje sposoban ili doživotno nesposoban?
Predstava koja garantuje smeh, prepoznatljive situacije i sjajnu glumačku igru, a traje oko 75 minuta – taman dovoljno da vas osvoji i nasmeje do suza!

„Uskršnji zeka – Potraga za zlatnim jajetom“
2026-04-04 17:00 - 19:00
Zbog velikog interesovanja ponovo prikazujemo animirani film „Uskršnji zeka – Potraga za zlatnim jajetom“!
Ne propustite još jednu priliku za zabavnu i uzbudljivu filmsku avanturu punu smeha, prijateljstva i nezaboravnih trenutaka za celu porodicu.
04.04.
u 17:00 časova
Cena karte: 400 rsd
Prodaja karata počinje sat vremena pre početka projekcije.

Film „ZVUK PADA“
2026-04-04 19:00 - 21:00
04.04.
u 19:00
Cena karte: 400 rsd.
Prodaja karata počinje sat vremena pre početka projekcije
Jedan od najzapaženijih filmova godine, „Zvuk pada”, donosi snažnu i emotivnu priču o četiri devojke i žene — Almi, Eriki, Angeliki i Lenki — koje u različitim vremenskim periodima žive na istoj farmi u severnoj Nemačkoj.
Iako su razdvojene decenijama, njihove sudbine se na neobičan i potresan način prepliću, dok kuća i prostor čuvaju tajne, traume i odjeke prošlosti. Ova poetična i atmosferična drama govori o porodičnim odnosima, generacijskim traumama i snazi sećanja.
Film je prikazan u **glavnom takmičarskom programu Festivala u Kanu** i dobitnik je prestižne **Nagrade žirija**, što ga svrstava među najznačajnija ostvarenja savremene evropske kinematografije.
